钦定古今图书集成/明伦汇编/官常典/第498卷 > 耶律斜涅赤
## 钦定古今图书集成/明伦汇编/官常典/第498卷 > 耶律斜涅赤

按《辽史》本传：“斜涅赤，字撒剌，六院部舍利袅古直之
族。始字铎碗，早隶太祖幕下，尝有疾，赐樽酒饮而愈。”
辽言酒尊曰“撒剌”，故诏易字焉。太祖即位，掌腹心部。
天赞初，分迭剌部为北、南院，斜涅赤为北院夷离菫，
帝西征至流沙，威声大振，诸夷溃散，迺命斜涅赤抚
集之。及讨渤海，破扶馀城，斜涅赤从太子大元帅率
众夜围忽汗城，大諲譔降。已而复叛，命诸将分地攻
之。诘旦，斜涅赤感励士伍，鼓噪登陴，敌震慑莫敢御，
遂破之。天显中卒，年七十，居佐命功臣之一。侄老古
《颇德》。